विदेशी मुद्रा भंडार के अनुसार देशों की सूची
विदेशी मुद्रा भंडार, या फॉरेक्स रिजर्व्स , मूल अर्थ में केवल नागरिकों एवं मौद्रिक अधिकारियों का विदेशी मुद्रा जमा है। हालांकि, आम प्रचलन में और नीचे दी गई सूची में, इसमें स्वर्ण भंडार , विशेष आहरण अधिकार (एसडीआर) और आईएमएफ भंडार की स्थिति भी शामिल है। इस कुल आंकड़े को अधिक सटीक रूप से आधिकारिक भंडार या अंतरराष्ट्रीय भंडार या आधिकारिक अंतरराष्ट्रीय भंडार कहा जाता है। विदेशी मुद्रा भंडार का आंकड़ा इसी समग्र रूप में अधिक आसानी से उपलब्ध है और तार्किक रूप से ज्यादा सार्थक भी है। ये जमा विदेशी-मुद्रा केंद्रीय बैंकों और मौद्रिक प्राधिकरणों की वित्तीय संपत्ति हैं जो विभिन्न आरक्षित मुद्राओं (जैसे यूएस डॉलर , यूरो , जापानी येन , पाउंड स्टर्लिंग और चीनी युआन ) में रखी जाती हैं। इनका उपयोग सरकार, केंद्रिय बैंक या सरकारी संस्थाओं अपनी देनदारियों को वापस करने के लिए किया जाता है नीचे दी गई सूची प्रायः नवीनतम उपलब्ध आईएमएफ आँकड़ों पर आधारित है। आइएमएफ को अधिकांश देश विदेशी मुद्रा भंडार के आँकड़े अमेरिकी डॉलर में भेजते हैं किंतु पूर्वी यूरोप के कुछ देश केवल यूरो में अपने आँकड़े भेजते हैं। कुछ अन्य देश विदेशी मुद्रा भंडार के आंकड़े अपनी-अपनी मुद्राओं में भेजते हैं। चूंकि नीचे दिए गए सभी आंकड़े अमेरिकी डॉलर के समतुल्य हैं इसलिए विनिमय दर में उतार-चढ़ाव का अन्य मुद्राओं वाले आंकड़ों पर महत्वपूर्ण प्रभाव पड़ सकता है।